《台城路 其二 小满后十日同人复游皋亭舟行小港中绿阴夹岸意境幽绝》
清代·赵庆熹

不寒不暖晴时节，开箱袷衣初试。酒舫重移，钓竿新把，且学老试身世。

花开楝子，看风过摇凉，水痕都紫。两岸人家，昼长门掩正蚕市。

枝头青杏尚小，只桑阴、豆荚肥绿如指。土没鞋平，衫兜扇出，又过斜阳山寺。

红桥雁齿。有曲港通船，草香蘅芷。除却闲鸥，问谁能到此。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。